
DET KGL. TEATERS "REPERTOIRE 


LIVJÆGERNE 
PAA AMAGER 


(EPISODE FRA 1808) 


VAUDEVILLE-BALLET I EN AKT 
AUGUST BOURNONVILLE 


MUSIKEN ARRANGERET OG KOMPONERET 


GYLDENDALSKE BOGHANDEL 
1921 


PERSONERNE 


Edouard, Musiker og Løjtnant. 
Steffen, Overjæger. 
Otto, 
Emil, £ Jægere. 
Carl, 
Louise, Edouards Frue. 
Sophie, ) forlovede med Otto og Emil. 
Andrea, 
Tønnes, 
Thays, Gaardmænd. 
Cornelis, 
Bodil, . 
Sidse, deres respektive Koner. 
Ane, 
Else, 
Trine, 
Jan, ) 
Dirk, Ungkarle. 
Livjægere, Amagerfolk, Københavnsgæster, 
Karnevalsmasker. 


) Tjenestepiger. 


Handlingen foregaar i Kastrup ved Fastelavnstid. 


DANSE OG OPTOG 


Polonæse og Tøndebaands-Dans. 
Militær-Polka. 
Pas de trois. 
Reel og Molinaski. 
Holbergs Kvadrille (maskeret). 


Jeppe. 

Ridefogden. 

Jean de France. 

Diderik Menschenschreck. 
Nille. 

Ridefogdens Kone. 
Madame Lafléche. 
Officerens Frue. 

Den Vægelsindede. 


Finale 
(Karrusel-Galop). 


Skuepladsen forestiller Storstuen i en velhavende Bondegaard 
(hvori en Løjtnant og en Overjæger af Kongens Livjægerkorps 
er indkvarteret). Til højre en Bilæggerovn, et Klaver og en 
Seng i Alkove. Til venstre et Egebord og ditto Skab. Døre til 
begge Sider fører til højre udad og til venstre ind til de andre 
Værelser. Baggrunden dannes af en Havedør og to Vinduer, 
igennem hvilke man ser et fladt Vinterlandskab og Stranden i 
det fjærne. Langs med Væggene Slagbænke og gammeldags Bohave. 


FØRSTE SCENE 


Tønnes, Ejer af Gaarden, sidder med Naboerne 
Thays og Cornelis ved det store Bord og spiller 
Kort. Else og Trine pynter en naragtig udstyret 
Dukke; Bodil kommer ind med Punsch til Mæn- 
dene; Jan og Dirk, der glæder sig til den lystige 
Fastelavn, bringer Hilsen til Husbond og Madmoder, 
og idet de giver deres Hatte til Udsmykning, beder 
de om at maatte fejre Dagen med Dans og Slag. til 
Tønden. 

Tønnes vil i Begyndelsen ikke give sit Samtykke, 
men da han ser den løjerlige- Dukke, som Pigerne 
har lavet, brister han i Latter og giver efter. 

Karlene har imidlértid faaet deres Hatte udstaf- 
ferede med mangefarvede Baand og gør sig nu lækre 
for Pigerne, til hvem de respektive har et godt Øje, 
men de bliver modtaget med Kulde og kan ikke til- 
bageholde nogle spydige Bemærkninger om de pæne 

Jægere og den musikalske Løjtnant, der bedaarer Pi- 
gerne med sine kælne Melodier. 


ANDEN SCENE 


Sidse og Ane kommer med Børnene i Søndags- 
klæder; Mændene gaar dem glade i Møde. Bodil, 
der har hele Forklædet fuldt af Boller, uddeler dem 
til Ungdommen, og foreslaar en Leg, der bestaar i, 
med tilbundne Øjne at slaa til en Lerkrukke. Loddet 
falder paa en lille Dreng, der hugger løs i Blinde; 
Krukken vælter med alle Bollerne, og den lystige 
Klynge kaster sig over dem i en forvirret Bunke. 


TREDJE SCENE 


Man hører Livjægerne, der kommer tilbage fra 
Rundering langs med Kysten. De gør Holdt uden 
for Gaarden; alle iler til Vinduerne og Havedøren 
lukkes op for Løjtnant Edouard, der, efter at have 
opløst sin Kommando, træder ind, fulgt af sin Over- 
jæger, den joviale Steffen, hvis Madpose altid inde- 
holder lidt Slikkeri til Børnene, og hvis lystige Skæmt 
er vel set af Amagerpigerne. 

Edouard modtages med Hjertelighed af sin Kvar- 
lervært og hans Gæster; men då Bodil mener, at 
Løjtnanten godt kan trænge til Hvile efter den an- 
strængende Marsch, beder hun Selskabet at følge med 
ind i den anden Stue. Steffen stiller sig i Spidsen 
for Optoget, og med Dukken og Punschebollen i 
Triumf marscheres der afsted. 


FJERDE SCENE 


Edouard sætter sig i en Lænestol og læser sig i 
Søvn, men forstyrres snart af en Melodi, der bestan- 
dig foresvæver ham; han søger forgæves at faa Ro, 
det hjælper ikke, han maa op og betro sine Fantasier 
til Klaveret. 

Else lister sig ind, lokket af Tonerne; hun kalder 
ad Trine, og begge lytter til de smeltende Harmo- 
nier, som hver af Pigerne tror er et Sværmeri for 
hende. De smutter bort, da de ser sig bemærkede, 
men Edouard holder Else tilbage, fortæller hende, 
hvor smuk hun er, og forsikrer hende som sædvanlig 
om sin brændende Kærlighed. Trine kommer til- 
bage, standser forundret og beder om Forladelse, for- 
di hun har forstyrret deres Samtale. Edouard vil 
berolige hende, men hun bebrejder ham hans Troløs- 
hed, da han ogsaa har foresnakket hende en hel Del. 
(Der udvikler sig heraf en dansende Trio, hvori 
Edouard vekselvis overbeviser dem om, hvem han 
foretrækker.) 


FEMTE SCENE 


En Kamp med Snebolde opstaar udenfor imellem 
Livjægere og Amagerkarle, og en Skare Ungdom 
styrter ind med Latter og Spektakel. Steffen kom- 
mer til og foreholder dem det upassende i saaledes at 
bryde ind i Løjtnantens Kvarter, men Edouard fin- 
der det hele morsomt, og da Jægerne for Øjeblikket 
ikke er i Tjenesten, indbyder han dem til at tage sig 
en Dans med Pigerne og spiller selv en Vals for dem 
paa Klaveret. 


SJETTE SCENE 


Kanonskud i det fjærne lader formode, at noget af 
Vigtighed maa være forefaldet; der blæses Appel, og 
Edouard befaler Jægerne at væbne sig; de iler ud 
for at iføre sig deres Armatur; Forskrækkelse blandt 
Bønderfolkene; Edouard beroliger dem og kan ikke 
dølge sin Glæde over, at der muligen kunde forestaa 
en Affære. Jægerne samles med Begejstring omkring 
deres Løjtnant, der opmuntrer dem til at hævde Korp- 
sets Renommé og fører dem afsted i hurtigt Løb. 


SYVENDE SCENE 


Fastelavnsgildet synes at ville gaa overstyr; de 
ældre trækker sig bekymrede tilbage, Else og Trine 
sætter sig hen i en Krog for at græde, og Karlene gaar 
ærgerlige op og ned ad Gulvet; deres Mismod giver 
sig Luft i Bebrejdelser mod Pigerne for deres Ko- 
ketteri; Else beskylder Trine og omvendt, Karlene 
bliver grove og faar paa Øret, Tvisten truer med at 
gaa til Yderligheder, da Konerne lægger sig derimel- 
lem og vil stifte Fred, men de unge opsiger hinan- 


» den Huldskab og Troskab og kaster' gensidig hinan- 


dens Foræringer for Fødderne af hverandre. 


OTTENDE SCENE 


Bjældeklang bebuder et Kaneparti, og snart stand- 
ser fire Kaner med Københavnsgæster ved Gaarden. 


" De gæstfri Amagerfolk gaar dem med Venlighed i 


Møde, og ind træder et Selskab af fire Herrer og syv 
Damer, alle i Pelse og Vinterklæder, nogle temmelig 

forfrosne; de er komne for at fejre Fastelavn her ude 
paa Amager og medbringer Forklædninger til et Kar- 
neval. Louise, Løjtnantens Frue, og Sophie med 
hendes Veninde Andrea, begge forlovede med Jæ- 
gere, danner Midtpunktet i den muntre Kreds og lover 
sig stor Fornøjelse af denne Fest. ,,Men. Krigen og 
Fjenden?" spørger de ængstelige Beboere: derom 
har Københavnerne ikke hørt det mindste — det maa 
vistnok være blind Allarm! Frygten viger Pladsen for 
blidere Udsigter, og den dampende Kaffekedel vinker 
Gæsterne ind i Dagligstuen. 


NIENDE SCENE 


Louise bliver tilbage og nærmer sig Klaveret, paa 
hvis Nodestol hun opdager Udtoget af Edouards 
sidste store Komposition; hun blader i den og finder 
sin Yndlingsromance; hun tilkalder sine unge Ven- 
inder og viser dem Musikstykket i den Overbevisning, 
at Edouard kun tænker paa hende og dør af Læng- 
sel efter at se hende. Sophie ogAndrea bemærker 
Else og Trine og spørger dem deltagende om Aar- 
sagen til deres Bedrøvelse; Pigerne vil nødig ud med 
Sproget, men Jan og Dirk træder til for at give en 
Forklaring, af hvis forvirrede Momenter fremgaar, 
at Pigerne paa Amager ikke kunne være i Fred for 
Livjægerne, der alle er nogle rasende Kurmagere. 
Altsaa ogsaa Otto og Emil! — de to unge Damer er 
indignerede over en saadan Opførsel, de beslutter at 
»Slaa opf med: deres Forlovede, de vil straks vende 
tilbage til Hovedstaden og beder Louise om at levere 
de troløse deres Ringe tilbage. Den godmodige Louise 
søger at dæmpe deres Vrede, og idet hun raader dem 


10 


til Overbærenhed med Mændenes Letsindighed, paa- 
staar hun smilende, at de ,alle er lige gode!" 


TIENDE SCENE 


Steffen titter ind ad Vinduet, Pigerne lukker op 
for ham, og han vil just begynde med sine sædvan- 
lige Skælmerier, da han opdager Fru Louise, der 
spørger efter sin Mand og bliver glad ved at høre, 
at han snart kan ventes. Else og Trine ønsker at 
erfare noget om Ekspeditionen — ,,Ikke mere Fjende 
end bag paa min Haand!" — Otto og Emil iler til, 
utaalmodige efter at træffe deres Forlovede, men for- 
bavses over den kolde Modtagelse; de søger forgæves 
at udforske Aarsagen til denne Forandring, men da de 
unge Damer med stolt Værdighed fører Else og Tri- 
ne frem for deres Øjne, fatter de den snurrige Misfor- 
staaelse og kunne næppe tilbageholde deres Latter. 
Pigerne forklarer nu, at det slet ikke er de to Her- 
rer, der har givet Anledning til Karlenes Skinsyge, 
men tværtimod Løjtnanten, der altid talte og sang 
om Kærlighed! Det er nu Louises Tur at blive vred 
og bedrøvet, men hendes.Ømhed og gode Lune over- 
vinder hendes retmæssige Aarsag til Klage; ,dog, den 
falske skal ikke dø i Synden!" Han aner ikke hendes 
Nærværelse, og idet hun tager Tavshedsløftet af de 
andre, lover hun at spille ham et Puds, der skal tjene 
ham til Straf, om muligt til Forbedring. Hun stifter 
nu Fred imellem de unge Par, og de-følger med hende 
for at iværksætte den paatænkte Maskerade. 

ELLEVTE SCENE 


Livjægerne med Musiken i Spidsen vender tilbage, 
fulgt af en Skare Børn og unge Folk. Naboerne ind- 
finder sig til Gildet, og Tønnes indbyder Jægerne 
til at deltage deri. Edouard, der ikke er rigtig glad 
over det fredelige Udfald af denne militære Prome- 
nade, takker sin Vært for hans Artighed og beordrer 
Musiken til at forherlige Festen. Alle hilser hinanden 
med et ,, glædeligt Fastelavn". Punscheglassene gaar 
omkring, en Krans af Grangrønt og kunstige Blom- 
ster hejses op under Loftet, og Signalet gives til Dan- 
sene, der opføres i følgende Orden: 


POLONÆSE OG TØNDEBAANDS-DANS 
Vekselvis af de ældre, de unge og Børnene. 


MILITÆR-POLKA 


(Fire maskerede Husar-Marketendersker 
inklinerer for et lige Antal Livjægere — nemlig Ste f- 
fen, Otto, Carl og Edouard; .den sidste intrige- 
resaf Louise, som han indtages af uden at ane hvem 
hun er. Hun forsvinder, og efter at han forgæves har 
søgt at opdage hende i Vrimlen, forlader han Festen). 


PAS DE TROIS 


af Emil, Sophie og Andrea, forklædte som Prins 
Karneval og Daarskabsgudinder. ; 

REEL OG MOLINASKI 


af Jan, Dirk, Else, Trine og et helt Balletkorps 
af Amagere og Livjægere. Derefter kommer 


EN KVADRILLE AF HOLBERGSKE FIGURER, 


fremkaldte af Prins Karneval og omsvævede af Daar- 
skabsgudinderne. Den Vægelsindede fremstilles 
under Maske af Louise, der atter tiltrækker sig 
Edouards Opmærksomhed og henriver ham i den 
Grad, at han besværger hende at skænke ham sit 
Hjærte; hun rækker ham den Sommerfugl, der smyk- 
ker hendes Bælte, og giver efter for hans Bønner om 
at demaskere sig ... skamfuld genkender han sin egen 
Kone! .... et mildt bebrejdende Blik møder ham... 
Valsen omhvirvler dem, Yndlings-Romancen toner 
igennem Danse-Musiken, og ubemærket af Selskabet 
erholder Edouard Tilgivelse og lover fremtidig For- 
bedring. 


TOLVTE SCENE 
(Finale.,) 

Den glade Stemning stiger med hvert Minut og fin- 
der sit Udtryk i en stormende Karrusel-Galop, 
hvori alle deltager, og medens Dansen gaar igennem 
Stuerne, slaas til Tønden udenfor ... den groteske 
Dukke falder endelig ud igennem Bunden og bringes 
af Sejrherren ind for at danne Toppunktet af Slut- - 
ningsgruppen. 


Dækket falder under Jubel og Bægerklång. 


